FÆLLES HOLDNING (EF) Nr. 13/97 fastlagt af Rådet den 27. januar 1997 med henblik på vedtagelse af Europa-Parlamentets og Rådets beslutning nr. . . ./97/EF om ændring af beslutning nr. 1254/96/EF om opstilling af et sæt retningslinjer for transeuropæiske net på energiområdet (97/C 111/03)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 129 D, stk. 1,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

under henvisning til udtalelse fra Regionsudvalget (3),

i henhold til fremgangsmåden i traktatens artikel 189 B (4), og

ud fra følgende betragtning:

Det er nødvendigt regelmæssigt at ajourføre listen over projekter af fælles interesse på baggrund af udviklingen inden for sammenkoblede energinet både inden for og uden for Det Europæiske Fællesskab, samt på baggrund af udvidelsesprocessen og mere generelt udbygningen af energiforbindelserne med tredjelande -

VEDTAGET FØLGENDE BESLUTNING:

Artikel 1

De projekter, der er anført i bilaget til denne beslutning, tilføjes på den vejledende liste over projekter af fælles interesse, der er anført i bilaget til Europa-Parlamentets og Rådets beslutning nr. 1254/96/EF af 5. juni 1996, om opstilling af et sæt retningslinjer for transeuropæiske net på energiområdet (5).

Artikel 2

Denne beslutning træder i kraft på tredjedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den . . .

For Europa-Parlamentet

Formand

På Rådets vegne

Formand

(1) EFT nr. C 298 af 9. 10. 1996, s. 10.

(2) EFT nr. C 30 af 30. 1. 1997, s. 114.

(3) Udtalelse afgivet den 16. januar 1997 (endnu ikke offentliggjort i Tidende).

(4) Europa-Parlamentets udtalelse af 12. november 1996 (EFT nr. C 362 af 2. 12. 1996, s. 29), Rådets fælles holdning af 27. januar 1997 (endnu ikke offentliggjort i Tidende) og Europa-Parlamentets afgørelse af . . . (endnu ikke offentliggjort i Tidende).

(5) EFT nr. L 161 af 29. 6. 1996, s. 147.

BILAG

TRANSEUROPÆISKE ENERGINET

PROJEKTER, DER SKAL TILFØJES (1) DEN VEJLEDENDE LISTE OVER PROJEKTER AF FÆLLES INTERESSE I BILAGET TIL BESLUTNING Nr. 1254/96/EF (2)

ELEKTRICITETSNET

a) Tilslutning af isolerede elektricitetsnet til de sammenkoblede europæiske net

>TABELPOSITION>

b) Udbygning af sammenkoblingen mellem medlemsstaterne

>TABELPOSITION>

c) Udbygning af de indenlandske forbindelser af hensyn til udnyttelsen af sammenkoblingerne mellem medlemsstaterne

>TABELPOSITION>

d) Udbygning af de sammenkoblinger med tredjelande i Europa og i Middelhavsområdet, som bidrager til at forbedre pålideligheden, sikkerheden og forsyningen fra Fællesskabets elektricitetsnet

>TABELPOSITION>

GASNET

e) Indførelse af naturgas i nye regioner

>TABELPOSITION>

f) Tilslutning af isolerede naturgasnet til de sammenkoblede europæiske net, herunder den forbedring af de bestående net, som dette kræver, samt tilslutning af adskilte naturgasnet

>TABELPOSITION>

g) Den nødvendige forøgelse af kapaciteten med hensyn til modtagelse (LNG) og oplagring for at tilfredsstille efterspørgslen samt spredning af forsyningskilderne og tilførelsvejene for naturgas

>TABELPOSITION>

h) Den nødvendige forøgelse af kapaciteten med hensyn til transmission (gasforsyningsrørledninger) for at tilfredsstille efterspørgslen samt spredning af forsyningskilderne og tilførselsvejene for naturgas

>TABELPOSITION>

(1) Denne beslutning foregriber ikke vurderingen af projekternes indvirkning på miljøet.

(2) Europa-Parlamentets og Rådets beslutning nr. 1254/96/EF af 5. juni 1996 om opstilling af et sæt retningslinjer for transeuropæiske net på energiområdet (EFT nr. L 161 af 29. 6. 1996, s. 147).

(3) LNG: flydende naturgas.

RÅDETS BEGRUNDELSE

I. INDLEDNING

1. Den 25. juli 1996 fremsendte Kommissionen til Rådet på grundlag af EF-traktatens artikel 129 D, stk. 1, et forslag til Europa-Parlamentets og Rådets beslutning om ændring af Europa-Parlamentets og Rådets beslutning nr. 1254/96/EF af 5. juni 1996 om opstilling af et sæt retningslinjer for transeuropæiske net på energiområdet (1).

2. Europa-Parlamentet afgav førstebehandlingsudtalelse den 12. november 1996. Det Økonomiske og Sociale Udvalg og Regionsudvalget afgav udtalelse henholdsvis den 25. september 1996 og den 16. januar 1997.

3. På samlingen den 27. januar 1997 vedtog Rådet sin fælles holdning i henhold til traktatens artikel 189 B.

II. MÅLSÆTNINGER

4. Forslaget til beslutning tager sigte på at ajourføre den vejledende liste over projekter af fælles interesse i bilaget til Europa-Parlamentets og Rådets beslutning nr. 1254/96/EF om opstilling af et sæt retningslinjer for transeuropæiske net ved tilføjelse af projekter, der nu har nået et avanceret udviklingsstadium, og som opfylder kriterierne i denne beslutning.

III. ANALYSE AF DEN FÆLLES HOLDNING

5. Rådet har fulgt Europa-Parlamentets udtalelse, hvori Kommissionens forslag blev godkendt uden ændringsforslag, idet det har vedtaget teksten til Kommissionens forslag uændret som sin fælles holdning.

(1) EFT nr. L 161 af 29. 6. 1996, s. 147.